SET ปิดเช้าเหลือลบ 0.49 จุด หลัง “แบงก์ชาติ” ส่งซิกศก.ฟื้น ลุ้นบ่ายเปิดบวก
SET ปิดเช้าเหลือลบ 0.49 จุด หลัง “แบงก์ชาติ” ส่งสัญญาณเศรษฐกิจไทยดีขึ้นปรับตัวขึ้นจากภาคการบริโภค การลงทุน การท่องเที่ยว ให้แนวรับ 1,650 จุด แนวต้าน 1,670 จุด
SET ปิดเช้าเหลือลบ 0.49 จุด หลัง “แบงก์ชาติ” ส่งสัญญาณเศรษฐกิจไทยดีขึ้นปรับตัวขึ้นจากภาคการบริโภค การลงทุน การท่องเที่ยว ให้แนวรับ 1,650 จุด แนวต้าน 1,670 จุด
1 มิ.ย. 2565

นายวิจิตร อารยะพิศิษฐ์ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้ แกว่งตัวสลับบวก-ลบในกรอบแคบๆ รับแรงกดดันจากการปรับขึ้นของตัวเลขเงินเฟ้อยูโรโซนเร่งตัวไปที่ 8.1% มากกว่าคาดที่ 7.7% ทำจุดสูงสุด ทำให้ตลาดกลับมากังวลอีกครั้ง
อย่างไรก็ดี ตัวเลขภาคการผลิตของอาเซียนออกมาไม่ได้แย่ โดย PMI ล่าสุดของไทยปรับตัวเพิ่มขึ้นจากเดือนก่อนและช่วงเดียวกันของปีก่อน ขณะที่เวียดนามเร่งตัวได้ดี โดยสัญญาณในประเทศฟื้นจากธนาคารแห่งประเทศไทย (ธปท.) ระบุว่าเศรษฐกิจไทยในเดือนเม.ย.2565 ปรับตัวขึ้นจากภาคการบริโภค การลงทุน การท่องเที่ยว เป็นปัจจัยบวกที่ยังเป็น Key ชัดเจน ทำให้ตลาดแกว่งตัวแคบๆ ย่อตัวบ้างแต่เป็นจุดตั้งรับได้
สำหรับในช่วงบ่ายคาดว่าตลาดยังคงแกว่งตัวแคบๆ ต่อไป โดยคาดว่าจะยังยืนเหนือระดับ 1,650 จุด แม้มีโอกาสลบแต่คงลบไม่มาก และสัญญาณตลาดฝั่งต่างประเทศก็มี Sentiment ที่ดีพอใช้ได้ เนื่องจากดาวโจนส์ฟิวเจอร์บวกกว่า 100 จุด ให้แนวรับที่ 1,650 จุด แนวต้านที่ 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DIF มูลค่าการซื้อขาย 2,530.63 ล้านบาท ปิดที่ 13.60 บาท ลดลง 0.40 บาท
TRUE มูลค่าการซื้อขาย 1,312.64 ล้านบาท ปิดที่ 4.62 บาท เพิ่มขึ้น 0.22 บาท
PTT มูลค่าการซื้อขาย 1,168.82 ล้านบาท ปิดที่ 38.25 บาท ราคาไม่เปลี่ยนแปลง
BDMS มูลค่าการซื้อขาย 1,095.57 ล้านบาท ปิดที่ 26.25 บาท เพิ่มขึ้น 0.50 บาท
PTTEP มูลค่าการซื้อขาย 1,073.69 ล้านบาท ปิดที่ 166.50 บาท ลดลง 3.00 บาท